# COMISIA RAIONALĂ EXTRAORDINARĂ

# DE SĂNĂTATE PUBLICĂ CRIULENI

**Hotărîre nr. 5 din 11 iunie 2020**

Situația epidemiologică a infecției cu Coronavirusul de tip nou COVID-19 în republică, cît și în raion, rămîne una complicată.

La nivel de republică, potrivit datelor actualizate la data de 9 iunie curent, s-au înregistrat 10025 cazuri confirmate cu COVID-19, 5797 cazuri recuperate și 365 de decese.

În raionul Criuleni în perioada 2 aprilie pînă la 9 iunie 2020 s-au înregistrat 146 de cazuri cu COVID-19, recuperate 82 cazuri, decedați – 5.

În perioada de 25 mai -7 iunie curent numărul bolnavilor înregistrați săptămînal cu COVID-19 s-a dublat față de perioadele precedente.

Cazuri cu COVID-19 s-au înregistrat în 29 de localități a raionului din 43 (sau 67,4%), cele mai multe cazuri fiind înregistrate în localitățile:

* Măgdăcești - 24 cazuri;
* Miclești - 18 cazuri;
* or.Criuleni - 15 cazuri;
* Porumbeni - 13 cazuri.

Din numărul total de îmbălnăviri - 66 (45,2%) sunt angajați a IMSP, preponderent a orașului Chișinău, 13 persoane (8,9%) au contactat boala în IMSP ca pacienți și în 67 cazuri (45,8%) din alte surse.

Incidența cu COVID-19 constitue 203,6 la 100 mii populație.

Mortalitatea constituie 6,97 la 100 mii populație.

Cea mai înaltă morbiditate cu COVID-19 s-a înregistrat în localitățile:

* Miclești -148,5 la 100 mii populație – 18 cazuri;
* Porumbeni - 80,4 la 100 mii populație – 13 cazuri;
* Măgdăcești - 46,5 la 100 mii populație - 24 cazuri;
* Steșcani - 36,8 la 100 mii populație - 3 cazuri;
* Criuleni - 18,8 la 100 mii populație - 15 cazuri.

Cele mai multe cazuri de îmbolnăvire în perioada estimată au avut loc între pacienții de gen femenin și constituie 88 de cazuri (60,3%), între bărbați s-au înregistrat 58 de cazuri (39,7%).

Cazuri de deces s-au înregistrat la pacienții cu vărstele de 60-69 ani și 70-79 ani dintre care 2 bărbați și 3 femei. În toate cazurile de deces pacienții au suferit de mai multe comorbidițăți.

Luînd în considerație evoluția situației epidemiologice cu COVID-19, dublarea numărului bolnavilor înregistrați săptămînal cu COVID-19 în perioada 25-31 mai și 01-07 iunie față de perioadele precedente, Comisia Raională Extraordinară pentru Sănătaste Publică

# HOTĂRĂŞTE:

# Se ia act de informația ,,Privind evoluția epidemiologică a infecției cu Coronavirusul de tip nou COVID-19 în raionul Criuleni,,

# Managerii, directorii, proprietarii organizațiilor transportatoare de pasageri urban și interurban (autobuze, rutiere, taxi) sun t obligați să asigure igienizare și dezinfecți unităților de transport după fiecare rută, concomitent cu menținerea condițiilor igienice în procesul de acordare a serviciilor de transport.

# Administratorilor: piețelor, centrelor comerciale, slujitorilor lăcașelor de cult, vor asigura îndeplinirea instrucțiunilor cu privire la măsurile de prevenirea a infecției cu COVID-19 anexate Hotărîrii nr.13 din 29 mai 2020 a CNESP.

# Administratorilor instituțiilor de alimentație pubică la reluarea activității di 15.06.2020 vor respecta prevederile Hotărîrii nr.12 din 25.05.2020 anexa 2 a CNESP.

# Recomandări către populația raionului Criuleni pentru a preveni răspîndirea Coronavirusului de tip nou COVID-19:

# Păstrați distanța socială de cel puțin 1 metru;

# Spălați-vă cît mai des pe mîini cu apă și săpun sau dezinfectați-le cu o soluție pe bază de alcool;

# Acoperiți nasul și gura cu un șervețel sau cu pliul(îndoitura) cotului atunci cînd tușiți sau strănutați;

# Nu vă atingeți nasul, ochii și gura cu mîinile;

# Purtați masca de protecție în transportul public, magazine și spații publice închise. Masca trebuie să acopere gura și nasul.

1. Nerespectarea măsurilor de sănătate publică expuse în prezenta Hotărîre constituie pericol pentru sănătatea publică și va servi temei pentru tragere la răspundere contravențională și/sau penală a persoanelor vinovate.

Președinte al Comisiei,

Vicepreședintele raionului Oleg OGOR

Vicepreședinte al Comisiei,

Coordonator CSP Chișinău/Criuleni Ion PUICĂ

Secretar al Comisiei,

DirectorIMSP CS Criuleni Violeta PANICO